336 
reagens viser en meget tydelig Ligninreaktion. I Betragtning af, 
at et Rhizom er et Ammeorgan, var det mig noget. paafaldende, 
at der ikke fandtes Stivelse i Cellerne (bortset fra de ubetydelige 
Spor af dette Kulhydrat, som vi omtalte ovenfor som forekom- 
mende i et Cellelag paa Grænsen mellem Bark og Stele); alle 
Parenkymcellerne i hele Rhizomet synes tomme og have kun et 
tyndt, vægstillet, temmelig kornfrit og klart Protoplasma med ikke 
synderlig fremtrædende Kærner. Nu viste det sig imidlertid, at 
Celleindholdet giver en stærk rød Reaktion med Trommerske Rea- 
gens samt en meget rigelig Osazonreaktion med saltsurt Phenyl= 
hydrazin og Natriumacetat og altsaa turde indeholde ikke ubetyde- 
lige Sukkermængder. 1 Monokotyledone-Rhizomer er, naar jeg 
bortser fra visse Gramineers, sligt, saa vidt mig bekendt, ikke tid- 
ligere paavist. I enkelte Rhizomstykker, som havde ligget nogen 
Tid i stærk Alkohol, var Sukkeret udkrystalliseret i Sfæritform, 
særlig i Barkens allerinderste Del; disse Krystaller opløstes hurtig 
i Vand, langsommere i Glycerin og mindede ved deres Form ganske 
om dem, som Bonnier") allerede forlængst har paavist i visse 
Nektariers Parenkym. 
Imidlertid er der en ganske anden Ejendommelighed, som ud- 
mærker Sanseviera-Rhizomet, og som, saavidt jeg véd, ikke tid- 
ligere er iagttagen hos noget Rhizom af monokotyledone Væxter. 
I ældre Rhizompartier, især i Axerne af første Orden og i de ældste 
Dele af Axerne af anden Orden, optræder der et sekundært 
Kambium, som dels frembringer en betydelig Parenkymmængde, 
dels (heri) en Del (spinklere) Karstrænge; hele denne sekundære 
Tilvæxt (Tab. IV, Fig. 1, k) danner paa Tværsnit en temmelig bred 
Zone udenom den primære Stele. Den tager sin Begyndelse ved 
Tangentialdelinger i Stelens yderste Periferi (Tab. IV, Fig. 2, k), 
indenfor det ovenfor nævnte, iøvrigt saa utydelig udprægede, ind- 
erste Barklag, som ved sit ganske vist højst mangelfulde Stivelse- 
indhold muligen lader sig tyde som en Endoderm eller Phloeoterm. 
Det Cellelag, som bliver det sekundære Kambiums Initiallag, 08 
som altsaa er Pericykellaget, er imidlertid lige saa daarlig udpræget 
som Endodermen; det giver sig kun tilkende ved sine Delinger; 
i de Tilfælde, eller paa de Steder, hvor en svag Stivelseudvikling 
1) Les Nectaires, (Annales des sc. nat., Bot., 6e Sér., T. VIII, 1879, p- 78 
Tab. 8, Figg. 124 og 126). 
